Бела Ахмадулина
Тъй, значи, работите вие, братя?…

Превод от руски: Димитър Василев, —

chitanka.info

Тъй, значи, работите вие, братя?

От рано още, в здрачна синева

тетрадка вземате, с перо в ръката

присядате. И всичко е това?

У мен по-лошо е, по-другояче.

Свещта хабя, в прозореца — очи.

подобно второкласник над задачи.

В стъклата гаснат късните лъчи.

Отпървом — нощ на мъки и на бдение.

А после — вик нечут (или сълзи).

Тук трябва да започна от рождение,

а нямам време днес и ме мързи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.